HU
C 24/30
Az Európai Unió Hivatalos Lapja
2023.1.23.
Az alapeljárás felei Felperes: Ente Cambiano Società cooperativa per azioni Alperes: Agenzia delle Entrate Az előzetes döntéshozatalra előterjesztett kérdés Ellentétes-e az EUMSZ 63.
és azt követő cikkekkel, az EUMSZ 101., EUMSZ 102., EUMSZ 120.
és EUMSZ 173.
cikkel az olyan nemzeti szabályozás, amely – a decreto-legge 14 febbraio 2016, n.
18, convertito, con modificazioni, dalla legge 8 aprile 2016, n.
49 (a 2016. április 8-i 49. sz. törvény révén módosításokkal törvénnyé átalakított, 2016. február 14-i 18. sz. rendkívüli törvényerejű rendelet) időbeli hatályánál fogva alkalmazandó változata 2. cikkének 3-ter.
és 3-quater.
bekezdéséhez hasonlóan – a 2015. december 31-én 200 millió EUR-t meghaladó saját tőkével rendelkező takarékszövetkezeti bankok esetében a 2015. december 31-i saját tőkéjük 20 százalékának megfelelő összeg befizetéséhez köti annak lehetőségét, hogy csoporthoz történő csatlakozás helyett a banki vállalkozásukat banki működési engedéllyel rendelkező – akár újonnan alapított – részvénytársaságra ruházzák át, ennek során pedig az alapszabályukat a banki működést kizáró módon módosítsák, ugyanakkor fenntartsák a codice civile (polgári törvénykönyv) 2514. cikkében meghatározott, a társaság kölcsönösségi céljának elsőbbségére vonatkozó rendelkezéseket, a tagok számára az átvevő részvénytársasággal való kapcsolat fenntartására irányuló szolgáltatásokat, valamint a megtakarítás és a támogatási programok népszerűsítése témakörében képzést és tájékoztatást biztosítva?
A Verwaltungsgericht Düsseldorf (Németország) által 2022. november 8-án benyújtott előzetes döntéshozatal iránti kérelem – S. Ö. kontra Stadt Duisburg (C-684/22. sz. ügy) (2023/C 24/39) Az eljárás nyelve: német A kérdést előterjesztő bíróság Verwaltungsgericht Düsseldorf Az alapeljárás felei Felperes: S. Ö.
Alperes: Stadt Duisburg Az előzetes döntéshozatalra előterjesztett kérdések 1) Ellentétes-e az EUMSZ 20. cikkel az olyan szabály, amely előírja, hogy valamely harmadik állam (nem kedvezményes) állampolgárságának önkéntes megszerzése esetén a tagállam állampolgársága, és ebből következően az uniós polgárság a törvény erejénél fogva megszűnik, ha a megszűnés következményeit csak akkor vizsgálják, ha az érintett külföldi előzőleg kérelmet nyújtott be a német állampolgárság megtartásának engedélyezése iránt, és e kérelem kedvező elbírálásban részesült a külföldi állampolgárság megszerzését megelőzően?
2) Amennyiben az első kérdésre adott válasz nemleges: úgy kell-e értelmezni az EUMSZ 20. cikket, hogy a német állampolgárság megtartására vonatkozó engedély megadására irányuló eljárás során nem lehet olyan feltételeket előírni, amelyek végeredményben ahhoz vezetnek, hogy az érintett személy és a családja egyedi helyzetének a vizsgálatára az uniós polgárság megszűnésének következményeire tekintettel nem vagy nem kellő figyelemmel kerül sor?
A Verwaltungsgericht Düsseldorf (Németország) által 2022. november 8-án benyújtott előzetes döntéshozatal iránti kérelem – N. Ö. és M. Ö. kontra Stadt Wuppertal (C-685/22. sz. ügy) (2023/C 24/40) Az eljárás nyelve: német A kérdést előterjesztő bíróság Verwaltungsgericht Düsseldorf